[{"text_idx": "#000002", "text": "En la rubriko \u201eProtekti kontrau\u0306 la forgeso\u201d ni memorigas la arkivan interparolon kun Ludovikito, Ito Kanzi, la kreinto de la 43-voluma komentita verkaro de L. L. Zamenhof, kiun en 2004 dum sia vizito en Japanio faris red. Barbara Pietrzak. La 15-an de januaro pasis lia 103-a naskig\u0302datreveno. Komence au\u0306dig\u0302as kronvirusa kroniko, kiun sekvas aktualaj\u0302oj pri kresko de vinimporto en Pollando kaj sensacia enmondig\u0302o de hindia rinocero en la bestog\u0302ardeno de Vroclavo. La sciencbultena temo koncernas pli ol 130 polajn profesorojn, kiuj en 2021 partoprenas eksterlandajn stag\u0302ojn. Muzike akompanas nin denove J\u0302omart kaj Natas\u0302a per fragmento de sia plej nova kanto \u201eC\u0302iam kunesti\u201d. La interreta foto c\u0302e nia programinformo prezentas la dorlotulinon de la bestog\u0302ardeno en Vroclavo, hindian rinoceron. En unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Bedaurinde \u2013 pro teknikaj kialoj \u2013 ili ankorau\u0306 ne estas aktualigataj. Tial la aktualajn c\u0302erpaj\u0302ojn \u2013 paralele au\u0306deblajn kaj legeblajn bv. sekvi per filmetoj c\u0302e: La tuta elsendo estas au\u0306debla en jutubo c\u0302e la kanalo: Espero2009: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]